CELEX: 31988R2416
Language: el
Date: 1988-08-01 00:00:00
Title: Κανονισμός (ΕΟΚ) αριθ. 2416/88 της Επιτροπής της 1ης Αυγούστου 1988 περί παύσεως της αλιείας του πλάτακα από πλοία με βελγική σημαία

Avis juridique important

|

31988R2416

Κανονισμός (ΕΟΚ) αριθ. 2416/88 της Επιτροπής της 1ης Αυγούστου 1988 περί παύσεως της αλιείας του πλάτακα από πλοία με βελγική σημαία  

Επίσημη Εφημερίδα αριθ. L 208 της 02/08/1988 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 2416/88 ΤΗΣ ΕΠΙΤΡΟΠΗΣ  της 1ης Αυγούστου 1988  περί παύσεως της αλιείας του πλάτακα από πλοία με βελγική σημαία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3977/87 του Συμβουλίου της 21ης Δεκεμβρίου 1987 για τον καθορισμό για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1988 και ορισμένων όρων υπό τους οποίους μπορούν να αλιευθούν (2) προβλέπει τις ποσοστώσεις για τον πλάτακα για το 1988·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσότητα που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων πλάτακα στα ύδατα της διαιρέσεως CIEM III a Skagerrak, από πλοία με βελγική σημαία ή νηολογημένα στο Βέλγιο, έφθασαν τις ποσοστώσεις που είχαν διατεθεί για το 1988·  ότι το Βέλγιο απαγόρευσε την αλιεία για τα αποθέματα αυτά από τις 29 Ιουλίου 1988· ότι πρέπει, κατά συνέπεια, η ημερομηνία να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων πλάτακα στα ύδατα της διαίρεσης CIEM III a Skagerrak, από πλοία με βελγική σημαία ή νηολογημένα στο Βέλγιο, εκτιμάται ότι έχει εξαντλήσει τις ποσοστώσεις που είχαν διατεθεί στο Βέλγιο για το 1988.  Απαγορεύεται η αλιεία του πλάτακα στα ύδατα της διαίρεσης CIEM III a Skagerrak, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση πλάτακα που έχει αλιευθεί στη διαίρεση αυτή, από πλοία με βελγική σημαία ή νηολογημένα στο Βέλγιο, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 29 Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Αυγούστου 1988.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 375 της 31. 12. 1987, σ. 1.